Djurhuus

**Djurhuus** er en færøysk slekt. Den kom til Færøyene fra Danmark med Christen Jensen Djurhuus (1708–1775), som var sogneprest på Eysturoy og prost på Færøyene.

## Stamtavle
Stamtavle som viser slektskapet mellom de mest kjente etterkommerne, inkludert noen kognatiske linjer:

*Christen Jensen Djurhuus (1708–1775), sogneprest på Eysturoy og prost på Færøyene, gift med Inger Nielsdatter Smith (1710–1781).
**Johan Christian Djurhuus (1741–1815), forpakter av prestegården på Nes på Eysturoy, gift med Maria Hansdatter Rønning (1741–1807), født i Birkenes.
***Jens Christian Djurhuus (1773–1853), «Sjóvarbóndin», dikter og bonde i Kollafjørður, gift med Johanna Maria Jensdatter (1771–1855).
****Jens Hendrik Djurhuus (1799–1892), lagtingsmann og bonde i Kollafjørður, gift med Anna Elisabeth Friderikka Olesdatter (1798–?).
*****Jens Christian Djurhuus (1824–1887), bonde i Kollafjørður, gift med Anne Catrine Jensdatter (1835–1922).
******Napoleon Djurhuus (1863–?), bonde i Kollafjørður, gift med Kathrine Sofie Lund (1862–?).
*******Oliver Djurhuus (1897–1983), fisker, dikter, engasjert i pinsebevegelsen, bosatt i Kollafjørður og senere i Tórshavn, gift med Anna Sofía Hansen (1896–1972).
********Sverri Djurhuus (1920–2003), forfatter og lyriker, gift med Ingeborg Olsen.
*********Gunvør Djurhuus, biolog, gift med marinbiolog og fiskeriforvalter Kjartan Hoydal (1941–2016).
**********Høgni Hoydal (1966–), lagtings- og folketingsmann og medlem av Færøyenes regjering, gift med pedagog Hildur Hermansen.
********Sofía Djurhuus (1924–2011), senere gift med Jóannes Jacobsen.
*********Njál Djurhuus (1941–2024), gift med Erna Djurhuus, født Debes, begge offiserer i Frelsesarmeen i Oslo.
********Tummas Napoleon Djurhuus (1928–1971), lyriker.
********Bergtóra Djurhuus (1930–2023), gift med Thormod Wasa, bosatt på Elverum.
********Snorri Djurhuus (1937–), gift med Petra Sjøvoll, bosatt på Elverum.
*********Rune Djurhuus (1970–), sjakkspiller.
****Johan Christian Frederik Djurhuus (1800–1867), gift med Anne Malene Hansdatter (1809–1903).
*****Johanne Marie Djurhuus (1841–?), gift med landhandler og kongsbonde Peter Mohr Dam (1837–1890) i Kollafjør­ður.
******Johan Christian Frederik Dam (1863–1925), lagtingsmann, landhandler og kongsbonde i Kollafjørður, gift med Elsebeth Cathrine Højgaard (1843–?).
******Ole Christian Dam (1867–1907), gift med Sara Marie Olsen (1871–1919, søster av Ólavur á Heygum).
*******Peter Mohr Dam (1898–1968), regjeringssjef på Færøyene, lagtings- og folketingsmann, gift med Ragnhild Strøm (1909–1976, datter av Thomas Michael Strøm).
********Atli Dam (1932–2005), regjeringssjef på Færøyene, lagtings- og folketingsmann, gift med seminaradjunkt Ása Hátún.
****Hans Andreas Djurhuus (1803–1878), forpakter på Hoyvíksgarður, gift med Julianne Malene (Giljanna) Olesdatter (1804–1888).
*****Christian Djurhuus (Kristian í Áarstovu) (1834–?), skipper i Tórshavn, gift med Anne Marie Christine Danielsdatter (1836–?).
******Hans Andreas Djurhuus (Dia í Ólastovu) (1869–1949), tømrermester i Tórshavn, gift med Ellen Cathrine Larsen (1869–1937).
*******Kristian Djurhuus (1895–1984), regjeringssjef på Færøyene, lagtings- og sysselmann på Suðuroy, gift med Margrethe Nielsen (1893–1978).
********Johan Djurhuus (1918–1998), kontorsjef for Færøyenes regjering og sykehusdirektør, gift med Ester Lützen (1922–2008).
********Hans Andreas Djurhuus (1920–1990), Danmarks ambassadør på Island, gift med Lise Melson-Andersen.
*****Ole Jacob Djurhuus (Óla Jákup í Áarstovu) (1832–1909), fisker i Tórshavn, gift med Else Marie Poulsen (1847–1897).
******Armgarð Maria Djurhuus (1880–1920), gift med fisker Joen Hendrik Desiderius Poulsen (1879–1953).
*******Hákun Djurhuus (1908–1987), regjeringssjef på Færøyene, lagtings- og folketingsmann og lærer i Klaksvík, gift med Hjørdis Kamban (1910–2006).
******Jens Hendrik Oliver (Janus) Djurhuus (1881–1948), forfatter, dikter og sakfører i Tórshavn, gift med Anna Kathrine Sofie Christiansen.
******Hans Andrias (Hanus) Djurhuus (1883–1951), forfatter, dikter og lærer i Tórshavn, gift med Jutta Ziska, senere med museumskonservator Petra Petersen (1892–1975).
**Andreas Christensen Djurhuus (1742–1814), sogneprest på Eysturoy og prost på Færøyene, gift 1. gang med Maren Margrethe Hansdatter Wang (1756–1794), 2. gang med Charlotte Margrethe Amalie Reinert (1777–1862).
***Anna Margrethe Djurhuus (1777–1809), gift med Færøyenes lagmann og viseamtmann Johan Michael Lund (1753–1824).
***Christen Djurhuus (1777–1860), gift med Anna Cathrine Jacobsdatter (1770–1861).
****Andreas Djurhuus (1800–1865), lagtingsmann, bonde og kjøpmann på Selatrað, gift med Christiane Hansdatter (1799–1883).
*****Elsebeth Christine Djurhuus (1845–1921), gift med lagtingsmann og kongsbonde Lassen Weihe (1845–1924).
***Andreas Djurhuus (1787–1870), kongsbonde på Nes på Suðuroy, gift med Anne Cathrine Joensdatter (1781–1873).
****Hans Djurhuus (1813–1894), lagtingsmann og kongsbonde på Nes på Suðuroy, gift med Susanna Poulsdatter (1809–1893).
*****Hans Peter Djurhuus (1846–1930), tømrer, gift med Ellen Pauline Midjord (1847–1929).
******Ellen Karoline Djurhuus (1881–1960), gift med maler Johan Nicolai Smith (1882–1922) på Nes på Suðuroy.
*******William Smith (1910–1978), lagtingsmann, håndverks- og kunstmaler, gift med Maria Strøm, senere med Mikala Joensen.
*******Ruth Smith (1913–1958), kunstmaler, gift med arkitekt og handelsbestyrer Poul Morell Nielsen (1919–1990).
*****Johan Djurhuus (1849–1925), husmann i Porkeri, gift med sin tremenning Petra Vangina Djurhuus (1853–1948).
******Joen Peter Djurhuus (1874–1956), skipper i Vágur, gift med Johanna Frederikke Christiansen (1875–?).
*******Andreas Frederik Djurhuus (1906–1984), lagtingsmann og postekspeditør i Vágur, gift med Jacobina Jacobsen (1910–1985).
****Maren Djurhuus (1816–1893), gift med kongsbonde Niclas Johannes Poulsen (1811–1884) i Sumba.
*****Andreas Djurhuus (1845–1933), kongsbonde i Sumba, gift med Billa Sofie Mørck (1839–1934)
******Niclas Johannes Djurhuus (1865–1952), lagtingsmann og lærer i Sumba, gift med Anna Sofia Davidsen (1861–?).
***Johannes Olaus Djurhuus (1788–1853), kongsbonde på Húsagarður (Húsum) i Tórshavn, gift med Malene Mikkelsdatter Danielsen (1790–1863).
****Andreas Djurhuus (1817–1879), sogneprest på Suðurstreymoy og prost på Færøyene, gift med Marie Augusta Hagen (1814–1899).
****Hans Olaus Djurhuus (1822–1866), lagtingsmann og kongsbonde på Húsagarður (Húsum) i Tórshavn, gift med Cathrine Margrethe Elisabeth Olsen.
*****Margrethe Elisabeth Djurhuus, gift med realskolelærer, lagtings- og folketingsmann O.P. Effersøe (1830–1897).
****Maren Vangine Djurhuus (1824–1905), gift med Færøyenes sorenskriver Emil Kock (1828–1913).
*****Anna Dorothea Maria Kock (1865–1945), gift med Færøyenes amtmann og landstingsmann Christian Bærentsen (1862–1944).
****Johan Christian Djurhuus (1834–1918), lagtingsmann og kjøpmann i Klaksvík, gift med Anna Elisabeth Kjelnæs (1830–1911).
*****Sophus Djurhuus (1869–1906), lege i Klaksvík, gift 1. gang med Hulda Andersen, 2. gang med Ida Rheinländer.
***Johanna (Hanna) Marie Djurhuus (1803–1848), utvandret til Norge, gift med Wilhelm Andreas Jæger (1801–1851) på Otterøy.
***Cornelius Djurhuus (1807–1883), utvandret til Norge og skrev slektsnavnet som Dyrhus, baker i Stjørdal, gift med Johanna Johnsdatter Hagen (1807–1888) fra Kolvereid.
****Fredrik Wilhelm Dyrhus (1835–), gikk i lære som baker og drev øl- og vinforretning i Stjørdal, gift med Elisabeth Olsdatter Heggesaunet (1831–) fra Skatval, utvandret med familien til Amerika, slik som to av sine yngre søstre.
***Andreas Djurhuus (1814–1900), utvandret til Norge og skrev slektsnavnet som Dyrhus, skomaker i Stjørdal og Namsos, gift med Caroline Margrethe Dahl (1824–) fra Trondheim.

## Referanser